open-index/open-wikipedia-markdown huggingface dataset:
Petra Frey (laulaja)

**Petra Frey** (s. 27. kesäkuuta 1978 Innsbruck) on itävaltalainen laulaja. Hän edusti Itävaltaa vuoden  1994 Eurovision laulukilpailussa Dublinissa Irlannissa, jossa hänen kilpailukappaleensa ”Für den Frieden der Welt” sijoittui 17. sijalle. Vuonna 2003 Frey osallistui uudestaan Itävallan Eurovisio-karsintaan ja saavutti Ralph Siegelin ja Bernd Meinungerin säveltämällä ja kirjoittamalla kappaleella ”This Night Should Never End” kilpailun toisen sijan. Ensimmäisen albuminsa *Bloß Träume im Kopf* Frey julkaisi 15-vuotiaana vuonna 1993.
Kansalaisen osallistumisympäristö

**Kansalaisen osallistumisympäristö** on oikeusministeriön hanke, joka tuottaa kansalaisyhteiskunnan, päättäjien ja hallinnon käyttöön verkkopalveluita.

Kansalaisen osallistumisympäristö -hanke tuottaa vuosina 2011-2013 verkkopalveluita, jotka edistävät kansalaisten, päättäjien ja hallinnon välistä vuorovaikutusta. Tarkoitusta varten hankkeessa kehitetään keskustelufoorumeita sekä palveluita kyselyjen, aloitteiden ja lausuntojen järjestämiseksi.

Hankkeeseen osallistuu Oikeusministeriön lisäksi muita ministeriöitä, kansalaisjärjestöjä, kuntia, virastoja, eduskunta, tutkimuslaitoksia ja muita julkisen sektorin toimijoita.

## Aiheesta muualla
* Osallistumisympäristön hankeblogi
Klasiesjoen luolat

**Klasiesjoen luolat** (joskus: *Klasies*) ovat Klasiesjoen itäpuolella olevia luolia Etelä-Afrikassa Tsitsikamman luonnonsuojelualueen rannikolla Itä-Kapin maakunnan Humansdorpissa. Sen kolmesta luolasta ja kahdesta korkean kallion juurella olevasta suojasta on löytynyt noin 125&nbsp;000 vuoden takaisia ihmisasutuksen jäänteitä, jotka olivat 20 metrin paksuisessa kerrostumassa. 

Etelä-Afrikan hallitus on ehdottanut 1998 niiden liittämistä Maailmanperintöluetteloon. 

## Lähteet

## Aiheesta muualla
*Klasies, Britannica
Animals (This Town Needs Guns)

**Animals** on brittiläisen indierockyhtye This Town Needs Gunsin debyyttialbumi. Yhtye oli ensimmäistä pitkäsoittoaan ennen julkaissut yhden EP-levyn ja split-albumin. *Animals* julkaistiin Isossa-Britanniassa 13. lokakuuta 2008 BSM Recordsin kautta ja 10. maaliskuuta 2009 Yhdysvalloissa Sargent Housen kautta.

## Historiaa
*Animals*in nauhoitukset aloitettiin vuoden 2008 maaliskuun alussa Lodge Studiosilla, Northamptonissa. Nauhoittaminen tapahtui satunnaisissa jaksoissa maalis- ja toukokuun välillä. Viimeiset äänitykset saatiin valmiiksi 26. toukokuuta, minkä jälkeen albumia alettiin miksaamaan. Lopullinen miksaus albumista valmistui kesäkuun alussa.

Albumin kappaleesta "Panda" julkaistiin promovideo  yhtyeen kotisivuilla ja levy-yhtiön YouTube-sivulla 3. syyskuuta 2008. Kappale ei kuitenkaan ollut virallinen single. Yhtye julkaisi 28. helmikuuta 2009 albumin kappaleista "Panda" ja "Baboon" äänitetyt liveversiot *Live Acoustics* -nimisenä digitaalisena albumina.

## Musiikkityyli
*Animals*in musiikillinen tyyli ja äänimaailma on verrattain erilainen verrattuna yhtyeen aikaisempaan tuotantoon. Albumilla tulee esiin yhtyeen progressiivinen, kokelevampi puoli. Kitaristi Tim ja rumpali Chris Collisin tekninen, mutta silti entistä melodisempi soitto erikoisia tahtilajeja sekoittaen ja soitinten välinen monimutkainen aksentointi on entistä suuremmassa osassa. Albumilla pyrittiin myös mahdollisimman luonnollisen kuuloiseen äänimaailmaan, minkä vuoksi soittimissa ei aiemmasta tuotannosta poiketen käytetty juurikaan kaikua, raskasta säröä tai muita efektejä. Efektien poisjättäminen mahdollisti yhtyeen musikaalisuuden sekä teknisen ja entistä melodisemman soiton todella tulevan esille.

Albumin nimeen *Animals* () viitaten jokainen albumin kappale on nimetty jonkin eläimen mukaan. Niiden oli alkuperäisesti tarkoitus olla vain projektinimiä kappaleille, mutta kun uudelleennimeäminen oli yhtyeelle liian vaikeaa ne pysyivät muuttumattomina.

## Kappaleet
# 
# 
# 
# 
# 
# 
# 
# 
# 
# 
# 
# 
# 

### Yhdysvaltain julkaisun bonuskappaleet
#
#

## Kokoonpano
* Stuart Smith - laulu
* Tim Collis - kitara
* Dan Adams -  basso, trumpetti
* Chris Collis - rummut
Lähde:

## Lähteet
Watch My Dance

**Watch My Dance** on kreikkalaisen Loukas Giorkasin kappale, jolla hän edusti Kreikkaa vuoden 2011 euroviisuissa. Kappale valittiin Kreikan edustuskappaleeksi 2. maaliskuuta 2011 pidetyssä Kreikan karsintafinaalissa. Kappale voitti ensimmäisen semifinaalin 133 pisteellä ja saavutti finaalissa seitsemännen sijan keräten 120 pistettä. Kappale esitettiin semifinaalissa viimeisenä esiintymisnumerolla 19 ja finaalissa numerolla 9.

Kappaleen nimi viittaa kreikkalaiseen zeibekiko-tanssiin, jossa yksi ihminen tanssii piirin keskellä.

## Listasijoitukset

## Lähteet
Seven Years in Tibet (dokumenttielokuva)

**Seven Years in Tibet** on brittiläinen dokumenttielokuva vuodesta 1956. Dokumentti perustuu itävaltalaisen vuorikiipeilijän Heinrich Harrerin samannimiseen teokseen vuodelta 1952. Dokumentin ohjasi Hans Nieter ja se osallistui Cannesin elokuvajuhliin vuonna 1956.

## Lähteet

## Aiheesta muualla
* 
* 
*
HTC Desire

**HTC Desire** on HTC:n valmistama älypuhelin. Sen koodinimi oli Bravo ja se julkaistiin 16. helmikuuta 2010 Yhdysvalloissa.

Puhelimen käyttöjärjestelmä on Android 2.1, mutta päivitykset Android 2.2:een ja 2.3:een ovat saatavilla. 

HTC Desiren ensimmäisissä versioissa näyttö oli valmistettu Amoled-tekniikalla, mutta näyttöjen tuotantovaikeuksien vuoksi HTC siirtyi käyttämään näissä puhelimissa super-lcd-näyttöjä.

## Lähteet

## Aiheesta muualla
Moving Anthropology Student Network

**Moving Anthropology Student Network (MASN)** on 2005 perustettu antropologian opiskelijoita yhdistävä kansainvälinen verkosto. Verkostoon voi liittyä kuka tahansa antropologiaa tai lähitieteitä opiskeleva tai aiheesta kiinnostunut. Tällä hetkellä verkostossa on jäseniä yli 60 maasta.

Helpoiten toimintaan pääsee mukaan osallistumalla MASN'in järjestämiin konferensseihin. Konferenssit ovat järjestöön kuuluvien paikallisten opiskelijoiden organisoimia, voittoa tavoittelemattomia, ja niiden osallistumiskustannukset on pystytty pitämään edullisina.  Konferensseja on järjestetty tähän mennessä Itävallassa, Kroatiassa, Puolassa, Saksassa, Italiassa ja Sloveniassa. Viimeisin konferenssi järjestettiin toukokuussa 2011 Kroatian Ludbregissa.

## Aiheesta muualla
*Moving Anthropology Student Network (MASN)
Porno for Pyros (albumi)

**Porno for Pyros** on yhdysvaltalaisen Porno for Pyros -rockyhtyeen ensimmäinen studioalbumi, joka julkaistiin 27. huhtikuuta 1993. Albumin julkaisu viivästyi useita kertoja, koska levy-yhtiö Warner Bros. ei ollut tyytyväinen albumin alkuperäiseen kansikuvaan. Kansikuvan oli tarkoitus olla raketti, jonka kylkeen on kuvattu hakaristi Daavidintähden sisällä. Niiden sijaan raketin kylkeen kuvattiin lopullisessa versiossa pirun pää.

Albumilta julkaistiin kaksi singleä, kappaleet ”Pets” ja ”Sadness”, sekä kolme promosingleä, kappaleet ”Cursed Female”, ”Cursed Male” ja ”Meija”. ”Pets” sijoittui ykköseksi Alternative Songs -listalla.

## Tausta
Yhtye perustettiin vuonna 1992 juuri hajonneen Jane’s Addictionin raunioille. Jane’s Addictionin laulaja Perry Farrell ja rumpali Stephen Perkins perustivat yhtyeen yhdessä kitaristi Peter DiStefanon ja basisti Martyn LeNoblen kanssa. Se alkoi tehdä albumia vielä samana vuonna.

## Musiikkityyli
Albumin ja yhtyeen musiikkityyliä on verrattu Jane’s Addictionin tyyliin. Albumin kappaleet ”Blood Rag” ja ”Bad Shit” olivat alun perin Jane’s Addictionin keskeneräiseksi jääneitä kappaleita, jotka Porno for Pyros levytti albumilleen. Albumilla on paljon funk-vaikutteita, kuten slap-tyylinen bassonsoitto. Lisäksi monissa kappaleissa käytetään rockyhtyeelle harvinaisempaa soitinta, huuliharppua.

Albumin kappaleet ja osa niiden sanoituksista ovat saaneet inspiraationsa Los Angelesin vuoden 1992 mellakoista, jotka tapahtuivat ennen kuin yhtye alkoi tehdä albumiaan. Etenkin kappaleet ”Porno for Pyros” ja ”Black Girlfriend” viittaavat mellakoihin.

## Julkaisu
Vajaa kuukausi julkaisunsa jälkeen albumi pääsi Billboard 200 -listalle. Ensimmäisellä viikollaan se saavutti parhaan sijoituksensa ollen listan kolmas. Albumi putosi kärkisijoilta nopeasti, mutta vietti listalla yhteensä 21 viikkoa. Lisäksi albumi pääsi listoille Isossa-Britanniassa, Australiassa ja Uudessa-Seelannissa. Suurempi suosio rajoittui kuitenkin Yhdysvaltoihin, missä albumi saavutti kulta-sertifikaatin heinäkuussa 1993.

Albumin singleistä parhaiten menestyi ”Pets”, joka oli ensimmäisellä sijalla Alternative Songs -listalla. Kappale ylsi myös Billboard Hot 100 -listalle ja Britannian singlelistalle.

## Kappalelista

## Listasijoitukset
### Albumi

### Singlet

## Lähteet
Operation Freakout

**Operation Freakout** (*Operation PC Freakout*) oli amerikkalaisten skientologien salainen operaatio, jolla se pyrki tekemään vaarattomaksi journalisti ja kirjailija Paulette Cooperin. Syy oli Cooperin skientologiakirkkoon kohdistama julkinen kritiikki. Yhdysvaltain skientologiakirkon GO-osasto teki tai teetätti 1970-luvulla monta muutakin salaista operaatiota skientologien vastustajia kohtaan, kunnes osasto hajotettiin liittovaltion poliisin pidätettyä monia skientologiakirkon johtohenkilöitä 1970-luvun lopuilla.

## Vastatoimet Paulette Cooperia kohtaan
Cooper alkoi tutkia skientologiakirkon toimia 1968 ja julkaisi Queen-lehdessä skientologeja jyrkästi arvostelevan artikkelin vuonna 1969.

Skientologit pyrkivät ensin häiritsemällä ja oikeustoimin estämään Cooperin paljastuskirjana pidetyn vuoden 1971 *The Scandal of Scientologyn* levityksen. Vuoden 1972 alussa skientologit pyrkivät hankkimaan tietoja Cooperista, jotta tätä voitaisiin "käsitellä".  Cooperia häirittiin mm. puhelimella ja naapureille lähetetyin syytöskirjein.  Cooper vastasi skientologien oikeusjuttuun vaatien korvauksia häneen kohdistuvasta häirinnästä, mihin skientologit vastasivat kiihdyttämällä toimiaan. Cooperin puhelinnumeroa levitettiin ja annettiin ymmärtää tämän olevan prostituoitu. Joku liitti Cooperin pornopostituslistalle ja Cooperin naapureille levitettiin tietoa, että Cooperilla olisi seksitauti. Cooper sai myös nimettömiä tappouhkauksia.

Skientologit hankkivat joulukuussa 1972 murtautumalla Cooperin asuntoon kirjoitusvälineet, joilla kirjoitettiin pommiuhkauksia muun muassa skientologiakirkkoa vastaan. Näin saatiin tekaistuksi syyte Cooperia vastaan. Seurannut oikeustaistelu kulutti Cooperin rahat, vaikka syyte lopulta raukesikin 1975.

Itse operaatio Freakout olisi ollut Cooperin lavastaminen arabimaan konsulaattia vastaan tehdyn pommiuhkauksen tekijäksi. Ennen operaation aloittamista FBI kuitenkin pääsi skientologien jäljille. Vuonna 1977 skientologien edustaja kertoi poliisille, että Cooper oli ollut tarkoitus raivata pois kirkkoa arvostelemasta sulkemalla hänet joko vankilaan tai mielisairaalaan.

Skientologit ovat muulloinkin häirinneet vastustajiaan raskaasti. Kirkon virallisten tietojen mukaan häiritsijät ovat aina toimineet omin päin ja heidät on erotettu skientologiakirkosta.

## Lähteet

## Kirjallisuutta
* 
* 
* 
*
On the Equilibrium of Heterogeneous Substances

**On the Equilibrium of Heterogeneous Substances** on yhdysvaltalaisen insinöörin ja matemaatikon Willard Gibbsin kirjoittama termodynamiikkaa käsittelevä teos. Se on saksalaisen fyysikon Hermann von Helmoltzin vuonna 1882 julkaistun teoksen *Thermodynamik chemischer Vorgänge* ohella yksi termodynamiikan perustaneista teoksista. Teokset muodostavat yhdessä kemiallisen termodynamiikan ja suurelta osin fysikaalisen kemian perustan. 

Gibbsin teoksessa yhdistettiin kemiallisia, fysikaalisia, sähköisiä ja sähkömagneettisia ilmiöitä koherentiksi järjestelmäksi ja näin luotiin kemiallisen termodynamiikan perusta. Teoksessa esitellään uusia käsitteitä, kuten kemiallinen potentiaali ja Gibbsin vaihesääntö. Yhdysvaltalainen kirjailija Bill Bryson kuvailee teosta ”termodynamiikan *[[Philosophiae Naturalis Principia Mathematica|Principiaksi]]*”.

Teos julkaistiin vuosina 1875–1878 osissa suhteellisen tuntemattomassa yhdysvaltalaisessa tieteellisessä julkaisussa *Transactions of the Connecticut Academy* ja se pysyi varsin tuntemattomana kunnes Wilhelm Ostwald käänsi sen saksaksi ja Henry Louis Le Chatelier ranskaksi. 

## Aiheesta muualla
* *[http://web.mit.edu/jwk/www/docs/Gibbs1875-1878-Equilibrium_of_Heterogeneous_Substances.pdf On the Equilibrium of Heterogeneous Substances] *
Office of Special Affairs

**Office of Special Affairs** (aikaisemmin *Guardian's Office*, lyhenne *GO*) on vuonna 1966 perustettu skientologien osasto, jonka tehtävänä on suhteet muihin tahoihin. Yleensä GO mainitaan eräänlaisena salaisena palveluna, joka hyökkäsi varsinkin 1970-luvuilla monia skientologien kriitikoita vastaan.

1970-luvulla jotkut GO:n jäsenet olivat niin innokkaita tehtävästään, että kymmenen heistä sai vankeustuomion Yhdysvaltojen virastoihin tehdystä murto- ja salakuunteluhyökkäyksistä. Kun Guardian’s Officen maine oli tahraantunut liikkeen sisällä ja ulkopuolella, sen nimeksi vaihdettiin vuonna 1983 **OSA** (*Office of Special Affairs*).

## Lähteet

## Aiheesta muualla

*
Lassila (Noormarkku)

**Lassila** tai Kloosmarkku () on kylä Noormarkussa Porissa. Kylässä on 192 asukasta (2017).

Lassilassa sijaitsee kirkko. Kyläkeskus sijaitsee Lavian Karhijärvestä Noormarkun Inhottujärveen laskevan Lassilanjoen varrella. Lassila on Noormarkun itäisen osan keskus. Alueen pienempiä kyliä ovat Lassilan pohjoispuolella sijaitsevat Kairila ja Harhala. Kylän kautta kulkee Noormarkun ja Lavian välinen yhdystie 2560, jota pitkin on 24 kilometriä Noormarkun keskustaan ja 25 kilometriä Laviaan. Matkaa Poriin on 45 kilometriä. Lassilaan oltiin perustamassa omaa kirkkoherrakuntaa eli tutummin seurakuntaa vuonna 1922, mutta asia raukesi vuoteen 1928 mennessä. Tuohon aikaan tämä muutos olisi edellyttänyt itsenäisen kunnan perustamista.

## Aiheesta muualla

## Lähteet
Langanojärvi

**Langanojärvi** (myös: *Kore*) on järvi Etiopiassa Itä-Afrikan hautavajoamassa Oromian maakunnassa, noin 200 kilometrin päässä Addis Abebasta. Se sijaitsee 1&nbsp;585 metrin korkeudessa Abijattajärven itäpuolella.

Langanojärven vesi on punaisenruskeaa, mikä johtuu järven sisältämistä mineraaleista. Järvessä on muutamia virtahepoja, ympäröivässä luonnossa esiintyy colobus- ja muita apinoita sekä runsaasti lintuja. Järven ympärille on rakennettu useita hotelli- ja virkistysalueita, joista käsin järjestetään tutustumisretkiä alueen luontoon ja kyliin. Kylissä asutaan nykyisin enimmäkseen taloissa, mutta olkimajatkin ovat vielä käytössä.  

## Lähteet

## Aiheesta muualla
HMS Remus (1940)

**HMS Remus** (runkonumerot 28) oli Ruotsin laivaston Romulus-luokan hävittäjä. Alus valmistui 1935 Bacino e Scalin telakalla Napolissa Regia Marinan Spica-luokan torpedoveneenä ja Ruotsi osti aluksen 1940.

## Valmistus
Alus laskettiin vesille 22. huhtikuuta 1934 Bacino e Scalin telakalla Napolissa nimettynä *RN Astoreksi* ja se otettiin 1935 Regia Marinan palvelukseen.

## Ruotsin merivoimissa

Joulukuussa 1939 saapui Italiaan Ruotsista lähetystö, jonka tehtävänä oli selvittää mahdollisuudet ostaa sotalaivoja. Matka johti maaliskuussa 1940 Psilander- ja Romulus-luokkien alusten hankintaan. Neljä ostettua alusta lähtivät 14. huhtikuuta La Speziasta. Niiden matka kuitenkin keskeytyi Skaalefjordissa, kun Britannian kuninkaallisen laivaston hävittäjät pakottivat alukset Kirkwalliin. Diplomaattisten keskustelujen jälkeen alukset pääsivät 1. heinäkuuta jatkmaan matkaansa ja ne saapuivat 10. heinäkuuta Göteborgiin.

Alus poistettiin palveluksesta 15. elokuuta 1958.

## Lähteet

*
*
*

### Viitteet
Ï

**Ï** ( **ï** ) on latinalaiseen aakkostoon sovellettu kirjain.

Kirjainta ⟨ï⟩ (i+erokepisteet) käytetään joissain kielissä, kun ⟨i⟩ on toisen vokaalin perässä, mutta vokaalit kuuluvat eri tavuihin, kuten ranskan *maïs* (/ma.is/, maissi); ilman erokepisteitä ⟨i⟩ kuuluu diftongiin ⟨ai⟩: *mais* (/mɛ/, mutta). Myös hollannin *Oekraïne* (/ukrɑːˈinə/, Ukraina), ja joissain englannin lainasanoissa, kuten *naïve* ( /nɑːˈiːv/ tai /naɪˈiːv/, ).
Ř

**Ř** (**ř**), *r ja [[Hattu (tarke)|hattu]]*, on tšekin, sleesian ja sorbin kielissä  esiintyvä kirjain. Sorbissa se ääntyy soinnittomana postalveolaarisena frikatiivina  ja sleesiassa taas soinnillisena retrofleksisena frikatiivina . Tšekkiläinen ääntämys puolestaan on kuin hankausäänteen ja täryäänteen välimuoto  eli suunnilleen kuin tärytön r-äänne (ei kuitenkaan puolivokaali  niin kuin englannin r-kirjain). Tšekkiläisten lasten sanotaan oppivan sen lausumisen yleensä viimeisenä äidinkielensä äänteistä, ja muunkielisten on vaikea koskaan oppia ääntämään sitä oikein.

Näyte tšekkiläisestä ääntämyksestä:
:

Seuraavassa tšekkiläisessä esimerkkilauseessa ř-kirjain esiintyy lähes jokaisessa sanassa:
:**''Tři sta třicet tři** stříbrných stříkaček stříkalo přes **tři sta třicet tři** stříbrných střech.*
:(*'333** hopeista putkea suihkuttivat vettä **333''' hopeisen katon yli.)

## Unicode-merkkinä

## Lähteet
### Viitteet
Ferrari FF

**Ferrari FF** on Ferrarin Geneven autonäyttelyssä 1. maaliskuuta 2011 esittelemä automalli. 

FF on varustettu 6262cc V12 -moottorilla, joka tuottaa 485kW (651hv) @ 8000r/min ja 683Nm @ 6000r/min. 

FF on Ferrarin historian ensimmäinen nelivetoinen tuotantoauto. Ferrari GTC4Lusso on seuraaja mallille.

## Suorituskyky

* **Kiihtyvyys 0–100 km/h**: 3,7 s
* **Kiihtyvyys 0–200 km/h**: 11 s
* **Huippunopeus**: 335 km/h

## Lähteet

## Aiheesta muualla
Ferrari 458 Italia

**Ferrari 458 Italia** on Frankfurtin autonäyttelyssä vuonna 2009 esitelty keskimoottorinen ja kaksipaikkainen superauto. Se korvasi Ferrari F430:n. Auton muotoilusta on vastannut edellisten mallien tapaan Pininfarina. Kevyestä alumiinista valmistettu kori on muotoiltu siten, että 200&nbsp;km/h vauhdissa auto tuottaa 140&nbsp;kg downforcea. Uutta on esim. eturitilässä olevat pienet taipuvat siivet, jotka lisäävät downforcea ja vauhdin lisääntyessä pienentävät ilmanvastusta. Auton paino (1&nbsp;380&nbsp;kg) on jaettu suhteessa 42/58, mikä takaa oivallisen ajodynamiikan. Michael Schumacher on ollut mukana suunnittelemassa auton sisustaa entistä paremmaksi kuljettajan näkökulmasta. Suunnittelun tuloksena on syntynyt mm. täysin uusi ohjauspyörä. 

Mallissa on käytetään Californiasta tuttua 7-portaista kaksoiskytkin vaihteistoa sekä twin wishbone jousitusta. Ohjausjärjestelmää on päivitetty ja jarrut pysäyttävät auton sadasta nollaan 32,5 metrissä.

Vuonna 2015 esitelty Ferrari 488 korvasi 458 Italian.

## Tekniset tiedot

;**Moottori**

* Tyyppi:90° V8 
* Iskutilavuus: 4499 cm3
* Puristussuhde: 12,5:1
* Teho: 425 kW (570 hv) @ 9000 r/min
* Vääntö: 540 Nm @ 6000 r/min

;**Mitat**

* Pituus: 4527 mm 
* Korkeus: 1213 mm 
* Leveys: 1937 mm 
* Akseliväli: 2650 mm 
* Omamassa: 1380 kg 
* Painojakauma: 42/58 %

;**Suorituskyky**

* Huippunopeus: 325 km/h
* Kiihtyvyys: 0-100 km/h 3.4s
* Kiihtyvyys: 0-200 km/h 10.4s
* Kiihtyvyys: 0-300 km/h 32,4s
Huế Phật Đảnin ammuskelu

**Huế Phật Đảnin ammuskelu** tapahtui 8. toukokuuta 1963 Huến kaupungissa Etelä-Vietnamissa. Ammuskelussa sai surmansa yhdeksän aseistautumatonta buddhalaista siviiliä. Ampujat olivat Etelä-Vietnamin presidentin Ngô Đình Diệmin hallituksen armeijan ja turvallisuusjoukkojen jäseniä. Armeija ja poliisi ampuivat kranaatteja hallitusta vastaan mieltä osoittaneeseen joukkoon. Hallitus oli kieltänyt buddhalaisuuden lipun käytön Buddhan syntymän ja valistumisen kunniaksi vietettävänä vesak-juhlana. Diệm kielsi hallinnon olevan syyllinen ammuskeluun ja syytti tapauksesta Etelä-Vietnamin kansallista vapautusrintamaa, mikä johti buddhalaisten yleisen tyytymättömyyden kasvuun. 

Tapaus synnytti buddhalaisten joukossa uskonnollista syrjintää vastustavan protestiliikkeen. Liike vastusti pääasiassa roomalaiskatolisen hallinnon harjoittamaa syrjintää. 1. marraskuuta 1963, kuuden kuukauden kiristyneiden välien jälkeen, Vietnamin tasavallan armeijan kenraalit tekivät vallankaappauksen, jossa Diệm sai surmansa.
Artillery

**Artillery** on tanskalainen tekninen thrash metal -yhtye. He osallistuivat genren aikaiseen kehitykseen, ja heidän erittäin energinen riffikeskeinen ja usein nopeatempoinen musiikki on tyyliltään verrattavissa Voivodiin, Coroneriin, Megadethiin ja Sabbatiin samoilta ajoilta. Julkaistuaan kolme pitkäsoittoalbumia ja keikkailtuaan laajasti vuosina 1980&ndash;1990, Artillery lakkautettiin 1991, mutta palasi uudestaan seitsemän vuotta myöhemmin, ja hajosi taas kerran vuonna 2000. Kuitenkin, se palasi taas vuonna 2007.

## Jäsenet

* Søren Nico Adamsen – laulu
* Michael Stützer – kitara
* Morten Stützer – kitara
* Peter Thorslund – basso
* Carsten Nielsen – rummut

### Entiset jäsenet
* Flemming Rönsdorf – laulu
* Per Onink – laulu
* Carsten Lohman – laulu
* John Mathias – laulu
* Mickey Find – laulu
* Jørgen Sandau – kitara
* Samir Belmaati – kitara
* Mikael Ehlert – basso
* Michael "Romchael" Nielsen – basso
* Per M. Jensen – rummut
* Henrik Quaade – rummut
* Benny balschmidt – rummut
* Anders Gyldenøhr – rummut

## Diskografia
### Studioalbumit
* Fear of Tomorrow (1985)
* Terror Squad (1987)
* By Inheritance (1990)
* B.A.C.K. (1999)
* When Death Comes (2009)
* My Blood (2011)
* Legions (2013)
* Penalty by Perception (2016)
* The Face of Fear (2018)
* X (2021)
Sissipataljoona 2

**Sissipataljoona 2** (SissiP 2) oli Jatkosodan erikoisyksikkö, joka koottiin kesäkuussa 1941 Kiuruvedellä. Sieltä pataljoona siirtyi 19. kesäkuuta 1941 alkaen junakuljetuksella Iisalmen ja Kontiomäen kautta Sotkamoon ja muutaman päivän odottelun jälkeen edelleen Hammaslahden asemalle, josta matkaa jatkettiin pyörillä etulinjaa kohti. 

Pataljoona ei kuulunut pysyvästi mihinkään divisioonaan tai prikaatiin, vaan se alistettiin näille kulloistenkin tarpeiden mukaan. Se osallistui taisteluihin ensin VII AK:n 7. D:n joukko-osastona Laatokan Karjalassa muun muassaRytyssä, Tohmajoella ja Helylässä ja oli sitten Laatokan rannalla Vitelessä, Koirinojalla ja Salmissa  I AK:n järjestämän meripuolustuksen varmistustehtävässä. 23. syyskuuta 1941 pataljoona siirtyi Uuksun asemalta junakuljetuksellaSuojoelle, jonne saavuttiin seuraavana päivänä. Se osallistui sitten eri kokoonpanoille alistettuna taisteluihin muun muassaKostamuksessa, Porajärvellä, Jänkäjärvellä, Soutjärvellä ja lopuksiMaaselän kannaksella ja Krivissä.

Sissipataljoona 2 lakkautettiin helmikuussa 1942. Jatkosodan hyökkäysvaiheen tuolloin päätyttyä pataljoonan vanhimmat ikäluokat kotiutettiin ja muut siirrettiin eri yksiköihin, kuten Jääkäripataljoona 1:een Päiväkäskyn 4/42 mukaisesti.

## Lähteet

* 
* 
* Sotapäiväkirja E/SissiP 2
* Sotapäiväkirja 2./Jääkäripataljoona 1
Futsal-Vitonen

** Futsal-Vitonen ** on Suomen futsalin kuudenneksi korkein sarjataso. 

## Joukkueet kaudella 2020-2021
### Helsinki
Pelataan kolmessa lohkossa yksinkertaisina sarjoina. Lohkojen kaksi parasta nousevat suoraan Neloseen ja sijoille kolme sijoittuneet karsivat lisänousupaikoista. Lohkovoittajat pelaavat sarjan mitaleista cup-systeemillä. Ottelut pelataan yhdellä erotuomarilla ja toimitsijalla, joka kirjaa kumuloituvat virheet.

#### Lohko 1

*Club Latino Espanol		
*FC Pohjois-Haagan Urheilijat/Futboleros			
*FC Samba		
*FC WILD		
*Golden Futsal Team/ACR		
*Helsingin Punalippu		
*Haukilahden Pallo-Gäddviks Boll/Hodari			
*Kasiysi/Rocky			
*Kilo IF/FS			
*Olarin Kiksi			
*Malminkartanon Peto	
*Pöxyt/SaidKicks

#### Lohko 2

*Colo-Colo			
*FC Degis/Överløpp			
*Golden Futsal Team/Röllykkä			
*HIFK/P20			
*Hesperian Mankeli		
*Kullervo/Über		
*Käpylä Maanantai		
*Tavastia/ACTuskaUnit		
*Toukolan Teräs/Avauspotku		
*Vesa

#### Lohko 3

*Dynamo/1			
*FC Degis			
*FC KALI		
*Helsinki Diplomat Sports Club/Express			
*HIFK/4		
*Helsingin Jalkapalloklubi/Harakat		
*Jokerit FC			
*Pallokerho-35/2.0			
*Ponnistus/A		
*Toukolan Teräs/RatapihanDynamo

#### Lohko 4

*Dynamo/Estofut			
*FC Party-Hava/JFK-63			
*FC Spital			
*FC Kapina, Mäntsälä		
*Jokelan Kisa, Tuusula
*Jäppärä		
*Pallokerho-35/AABO			
*SAPA	
*Tuusulan Palloseura	
*Vantaa Futsal Club/2		
*Veijarit

### Tampere

*FC Kangasala
*FC Vapsi
*Janakkalan Pallo
*Lammin Veto
*Nokian PYRY
*Pallo-Exodus Janakkala
*Parolan Visa/3, Hattula
*Urjalan Palloseura
*Valkeakosken Koskenpojat/Sorvakylän Pallo

## Lähteet
Jockstraps

**Jockstrapit** ovat miehille tarkoitettu alusvaatemalli. Jockstrapit on suunniteltu aktiiviselle liikkujalle. Ne tukevat miehen sukuelimiä, mutta eivät rajoita tai haittaa muuta liikkumista. Jockstrapeilla on pitkä historia esimerkiksi Yhdysvalloissa, mutta Euroopassa ja Suomessa ne ovat suhteellisen tuntemattomat. Jockstrapeja valmistaa muun muassa Diesel, Calvin Klein ja Puma.
Lumilapio

**Lumilapio** on lumikolaa pienempi pääosin lumenluontiin tarkoitettu lapio. Nimestään huolimatta sitä voi käyttää muihinkin töihin. Lumilapiot ovat kookkaita vanerista, metallista (lähinnä alumiini) tai muovista tehtyjä lapioita. Puisen tai muovisen lumilapion etureunassa voi olla lastan terää muistuttava metallinen vahvike.


## Katso myös
*Lumikola
Ford Fusion

**Ford Fusion** on Fordin vuosina 2002–2012 valmistama viidennen sukupolven Fiestaan perustuva pieni tila-automalli. Valmistaja markkinoi autoa termillä ”Urban Activity Vehicle” (suom. *urbaani monikäyttöauto*). Fusionin korvasi mallistossa Ford B-Max.

Vuoden 2003 Euro NCAP -kolaritestistä Fusion sai tulokseksi neljä tähteä viidestä.

Bensiinimoottorit olivat Fiestan 1,4- (80&nbsp;hv) ja Focuksen 1,6-litrainen (100&nbsp;hv). Dieselvaihtoehto oli Fiestan 1,4 TDCi (80&nbsp;hv). Voimansiirtona kaikissa moottoreissa oli viisivaihteinen manuaalivaihteisto. 1,4-litraisen bensiinimoottorin yhteyteen sai halutessaan viisiportaisen *Durashift EST* -robottivaihteiston. 

Suomessa varustetasot olivat aluksi Trend ja Elegance.

Trendissä oli vakiovarusteina muun muassa neljä turvatyynyä, ABS-jarrut hätäjarruassistentilla, automaattiset ajovalot, radio/CD-soitin ja sähköikkunat edessä.  
Eleganceen kuului lisäksi kauko-ohjattu keskuslukitus, manuaali-ilmastointi, lämmitettävä tuulilasi, lämmitettävät sähköpeilit, sumuvalot, kartanlukuvalot ja sisävalon viive. 

Vuonna 2006 Fusioniin tehtiin muhkeammat puskurit, uudet etu- ja takavalot sekä leveämmät kylkilistat. Sisällä kojelauta vaihdettiin samanlaiseen kuin Fiestassa ja mittaristo uudistui täysin. Tarjolle tuli myös uusi väri- ja sisustusvalikoima. Dieselmoottori jätettiin pois mallistosta ja 1,6-litraisen yhteyteen tuli saataville neliportainen automaattivaihteisto. Samassa yhteydessä Elegancen korvasi Ghia, ja Trendin yläpuolelle tuli uusi varustetaso Limited, jossa oli Trend-varusteiden lisäksi manuaali-ilmastointi, lämmitettävä tuulilasi, kauko-ohjattu keskuslukitus ja sähkötoiminen takaluukun avaus auton sisältä. 

Ghiassa oli Limitedin lisäksi 15 tuuman kevytmetallivanteet, sumuvalot, kromattu etusäleikön kehys, lämmitettävät sähköpeilit, radio/CD-soittimen kauko-ohjaus ja nahkaverhoiltu ohjauspyörä sekä vaihteenvalitsimen nuppi. 

Trend-varustetaso jätettiin pois mallistosta vuonna 2008, jolloin ainoiksi vaihtoehdoiksi jäivät Limited ja Ghia. Limited sai korinväriset ovenkahvat ja kylkilistat vuonna 2009. 

## Lähteet
* 

### Viitteet

## Aiheesta muualla
Jari Mutikainen

**Jari Mutikainen** on suomalainen elokuvaaja. Hän on Suomen Elokuvaajien Yhdistyksen jäsen.

Mutikainen on ollut 1990-luvun puolivälistä alkaen naimisissa toimittaja Hanna Sumarin kanssa.

## Filmografia
### Elokuvat
* *[[Elämä lyhyt, Rytkönen pitkä (elokuva)|Elämä lyhyt, Rytkönen pitkä]]* (1996)
* *[[Vääpeli Körmy ja kahtesti laukeava]]* (1997)
* *[[Hurmaava joukkoitsemurha (elokuva)|Hurmaava joukkoitsemurha]]* (2000)
* *[[Kymmenen riivinrautaa (elokuva)|Kymmenen riivinrautaa]]* (2002)
* *[[Uuno Turhapuro – This Is My Life]]* (2004)
* *[[Den utvalde]]* (2005)
* *[[Kummeli Alivuokralainen]]* (2008)
* *[[Vesku]]* (2010)
* *[[Vares – Pahan suudelma]]* (2011)
* *[[Vares – Huhtikuun tytöt]]* (2011)
* *[[Vares – Sukkanauhakäärme]]* (2011)
* *[[Vares – Uhkapelimerkki]]* (2012)
* *[[Vares – Pimeyden tango]]* (2012)
* *[[Tie pohjoiseen]]* (2012)
* *[[Vares – Kaidan tien kulkijat]]* (2012)
* *[[Elämältä kaiken sain (elokuva)|Elämältä kaiken sain]]* (2015)
* *[[Tappajan näköinen mies (elokuva)|Tappajan näköinen mies]]* (2016)

### Televisiosarjat
* *[[Helppo elämä]]* (2009–2011)
* *[[Tappajan näköinen mies (televisiosarja)|Tappajan näköinen mies]]* (2011)
* *[[Mustat lesket]]* (2014–2016)
* *[[Maria Kallio (televisiosarja)|Maria Kallio]]* (2021–2023)

## Lähteet

## Aiheesta muualla
* Jari Mutikaisen kotisivut
* Mutikainen F.S.C. sivuilla 
* 
*
Nissan Murano

**Nissan Murano** on japanilaisen Nissanin mallivuodesta 2003 lähtien valmistama hyvin varusteltu katumaasturi. Nissanin mallistossa auto sijoittuu Pathfinderin alapuolelle ja on merkin kallein SUV-malli. Kooltaan autot ovat suurin piirtein samankokoisia. Auto tuli Yhdysvalloissa markkinoille vuonna 2003 ja Euroopassa vuonna 2004. 

Malli on suunniteltu Kaliforniassa (Nissan Design America), ja se on kilpailijoihinsa nähden varsin rohkeasti muotoiltu. Myös sisusta ja kojelauta ovat urheilullisesti muotoiltuja. Mallissa käytetään samaa FF-L-pohjalevyä (Front-engine, Front-drive, Large), johon perustuvat myös Nissan Maxima ja Altima.

## Sukupolvet

Tiedosto:2009 Nissan Murano Automatic 3.5 Front.jpg|Ensimmäinen sukupolvi(2002–2007)
Tiedosto:2011 Nissan Murano S -- NHTSA.jpg|Toinen sukupolvi(2008–2014)
Tiedosto:Nissan Murano Platinum IMG 0914.jpg|Kolmas sukupolvi(2014–)
Nissan Altima

**Nissan Altima** on Nissanin Pohjois-Amerikan valmistama ylemmän keskiluokan automalli. Autoa on valmistettu vuodesta 1993, ja se on edennyt neljänteen sukupolveen. Nimi Altima on saanut alkunsa auton edeltäjän Nissan Laurelin varustetasosta.

## Nissan Altima 1. sukupolvi (1993–1997)

Ensimmäisen sukupolven Altima perustui Nissan Bluebird SSS -malliin. Kaikissa ensimmäisen sukupolven Altimoissa käytettiin 150-hevosvoimasta KA24DE-moottoria. Varustetasoja oli neljä: XE, GXE, SE ja GLE.

## Nissan Altima 2. sukupolvi (1998–2001)

## Nissan Altima 3. sukupolvi (2002–2006)

## Nissan Altima 4. sukupolvi (2007–2012)

Neljännen sukupolven Altima korvasi Nissan Primeran Pohjois-Amerikan markkinoilla.

## Nissan Altima 5. sukupolvi (2013–2018)

Viidennen sukupolven Altima esiteltiin New Yorkin kansainvälisellä autonäyttelyllä vuonna 2012.

## Nissan Altima 6. sukupolvi (2019–)

Kuudennen sukupolven Altima esiteltiin New Yorkin kansainvälisellä autonäyttelyllä vuonna 2018. Auton ensimmäinen mallivuosi on 2019.

## Aiheesta muualla
Remifentaniili

**Remifentaniili** on erittäin nopea- ja lyhytvaikutteinen synteettinen opioidi, joka on fentanyylijohdos. Sitä käytetään suonensisäisesti, ja sen vaikutus alkaa 1–2 minuutissa. Se on tarkoitettu nopeaan kivunlievitykseen ja sedaatioon sekä yhdistelmälääkkeenä yleisanestesiassa. Se on teholtaan noin kaksinkertainen fentanyyliin ja 200-kertainen morfiiniin verrattuna. Suomessa remifentaniililla on myyntilupa valmistenimillä Remifentanil hameln ja Ultiva.

## Annostelu
Remifentaniilia käytettäessä muiden anesteettien, hypnoottien sekä bentsodiatsepiinien määrää voidaan vähentää. Sitä annostellaan infuusiossa aikuisille 0,1−0,5 (µg/kg)/min, lapsille annostelu on suurempaa, jopa 1,0 (µg/kg)/min. Sedaatiossa käyttökelpoinen annostelu on 0,025–0,1 (µg/kg)/min. Lääkkeen puoliintumisaika on vain minuutteja annostelun loppumisesta, koska se inaktivoituu veren ja kudosten epäspesifisten esteraasien välityksellä. Plasman koliiniesteraasit eivät metaboloi remifentaniilia. Sitä voidaan käyttää myös silloin, kun potilaalla on maksan tai munuaisten vajaatoimintaa. Syntyvällä metaboliitilla ei ole enää kliinistä merkitystä (sen teho on vain 1/200–1/4000 remifentaniilin tehosta) ja se eliminoituu munuaisten kautta vajaassa 10 tunnissa.

## Toleranssi
Remifentaniilia voidaan antaa eri pituisissa anestesioissa hyvinkin suurina annoksina potilaan toipumisen siitä viivästymättä. On todettu, että vaikka remifentaniilia annetaan tiputuksessa kolmatta viikkoa ajoittain varsin pientäkin nopeutta (0.04 μg/kg/min), sen lopettaminen johtaa muutamassa minuutissa potilaan spontaaniin kivunilmaisuun. Muiden opiaattien tavoin remifentaniili voi aiheuttaa riippuvuutta. Sen yliannostuksen vahingolliset vaikutukset rajoittuvat välittömästi lääkkeen antamisen jälkeiseen aikaan. Vaste lääkkeen antamisen lopettamiselle on nopea, ja paluu lähtötilanteeseen tapahtuu kymmenessä minuutissa.

## Lähteet

## Aiheesta muualla
* Remifentaniilin vaikutus aivosähkökäyrään Duodecimlehti
* Remifentaniili neuroanestesiassa  Pdf
*Kyoto Encyclopedia of Genes and Genomes (KEGG): Remifentanil
Longs Peak

**Longs Peak** on vuori Yhdysvaltain Coloradon osavaltiossa. Sen korkeus on 4&nbsp;346 metriä, ja se on osa Kalliovuorten vuoristoa.

Vuori on Rocky Mountainin kansallispuiston suosituin nähtävyys ja vuorelle yrittää kiivetä vuosittain noin 15&nbsp;000 ihmistä, joista puolet onnistuu. Longs Peakin huipun saavutti ensimmäisenä John Wesley Powell vuonna 1868. Longs Peak on Rocky Mountainin kansallispuisto korkein ja haastavin vuori, ja sen vaikeusaste on 3. Uset muut yli neljän kilometrin korkuiset vuorenhuiput Kalliovuorilla ovat saavutettavissa patikoimalla, mutta Longs Peak on haastavin huipuista ja vaati enemmän. Matkaa huipulle on noin 13 kilometriä ja edestakainen matka kestää noin 10–15 tuntia, mutta kokenut kiipeilijä voi saavuttaa huipun neljässäkin tunnissa. Eniten vuorella käy ihmisiä kesä–syyskuussa, ja sen huipulla voi olla lunta vielä elokuussakin.

Vaarallisimmat tilanteet vuorikiipeilijöille Longs Peakilla ovat nopeasti muuttuvat sääolot, irtoavat kivet ja vuoristokuume. Vuorenhuippua tavoittelevia ihmisiä on kuollut ja vuosittain vuorelta pelastetaan useita henkilöitä.

## Lähteet

## Aiheesta muualla
Venäjän patriootit

**Venäjän patriootit** () oli venäläinen vasemmistolainen puolue. Puolue sai nykyisen nimensä vuonna 2005. Perustaminen ja rekisteröinti tapahtui 2002 Venäjän työn puolueen pohjalta, johon yhdistyivät Kansallis-valtakunnallinen puolue ja Euraasialainen puolue &ndash; patrioottien liitto.

Syyskuussa 2008 lakkautetun Venäjän uudelleensyntymän puolueen (Партия возрождения России) tukijat ja jäsenet liittyivät puolueeseen ja marraskuussa 2008 Rauhan ja yhtenäisyyden puolue (Партия мира и единства) päätti liittyä Venäjän patriootteihin.

Puolueen johtaja on Gennadi Semigin, akateemikko ja III ja IV duuman jäsen kommunistisen puolueen listalta. Semigin valittiin vuonna 2000 Venäjän kansallis-patrioottisen liiton (NPSR) johtoon, joka oli kommunistien ja eräiden pienpuolueiden yhteistyöelin. Vuonna 2003 NPSR ja KPRF:n välille syntyi konflikti ja kommunistit vetäytyivät yhteistyöstä.

Venäjän patrioottien edustajat liittyivät 2006 Rodinan ryhmään duumassa. Rodinan yhdistyttyä eräiden puolueiden kanssa Oikeudenmukaiseksi Venäjäksi puolue lähti yksin vuoden 2007 duuman vaaleihin joissa se sai 0,89 % äänistä ja jäi ilman paikkoja. Myöhemmin puolue on saanut edustajia eräiden alueiden duumiin.

Puolue yhdistyi tammikuussa 2021 Oikeudenmukaisen Venäjän ja Totuuden puolesta (За правду) -puolueen kanssa.

## Lähteet

## Aiheesta muualla
* http://www.patriot-rus.ru/
Kaapeliradio

**Kaapeliradio** tai **lankaradio** on radiotekniikan muoto, jossa radiolähetys saadaan radiovastaanottimiin koaksiaalikaapeleita pitkin radioaaltojen ja antennin sijasta.  Toimintaidea on samanlainen kuin kaapelitelevisiolla.

## Käyttö
### Venäjä
Kaapeliradiotekniikka oli suosittua Neuvostoliitossa, jossa ensimmäinen säännöllinen yhden kanavan kaapeliradio aloitti lähetyksensä 1925. Suosituimmalla *Radio Venäjällä* oli 40 miljoonan kuuntelijan yleisö. Venäläisissä rakennuksissa kaapeliradio rakennetaan yleensä asuinrakennuksiin samaan tapaan kuin puhelin- tai sähköjohdot, ja kaapeliradiosta menee pieni maksu vuokran mukana.
### Suomi
Suomessa Helsingin Puhelinyhdistys aloitti Yleisradion lähetyksien lähettämisen puhelinlankoja pitkin vuonna 1933. Kysyntä jäi kuitenkin vähäiseksi ja kokeilu lopetettiin myöhemmin.

## Lähteet
Al-Nour-puolue

**al-Nour-puolue** (, "Valon puolue") on salafistien islamistinen puolue Egyptissä. Puolue perustettiin 25. tammikuuta 2011 Egyptin vallankumouksen jälkeen.

Vuoden vaihteen 2011–2012 molemmin puolin kolmessa vaiheessa järjestetyissä vaaleissa puolue tuli toiseksi Muslimiveljeskunnan Vapaus- ja oikeuspuolueen jälkeen ja sai 121 paikkaa parlamenttiin 498 valittavasta, eli noin 24 %.

## Lähteet

## Aiheesta muualla
* http://www.alnourparty.org/
HMS Mode (1942)

**HMS Mode** (runkonumerot 29) oli Ruotsin laivaston Mode-luokan hävittäjä.

Sen köli laskettiin syyskuussa 1941 Götaverkenillä Göteborgissa ja alus laskettiin vesille 11. huhtikuuta 1942. Alus otettiin 12. marraskuuta palvelukseen ja se poistettiin palveluksesta 1. heinäkuuta 1970.

## Lähteet
*
*
*

### Viitteet
HMS Munin (1942)

**HMS Munin** (runkonumerot 31) oli Ruotsin laivaston Mode-luokan hävittäjä.

Sen köli laskettiin syyskuussa 1941 Oresundsvarvet ja alus laskettiin vesille 27. toukokuuta 1942. Alus otettiin 3. tammikuuta 1943 palvelukseen ja se poistettiin palveluksesta 12. kesäkuuta 1968.

## Lähteet
*
*
*

### Viitteet
Kaisa-talo

**Kaisa-talo** on Helsingin Kaisa­niemen­kadun varrella sijaitseva Helsingin yliopiston rakennus, jossa toimii yliopiston pää­kirjasto. Rakennukseen on keskitetty yliopiston keskustassa toimivien tiedekuntien kirjastopalvelut. Sen alakerrassa on myös myymälätilaa. Rakennus avattiin 3. syyskuuta 2012.

Rakennuksen pää- ja arkkitehtisuunnittelusta vastasi Anttinen Oiva Arkkitehdit Oy (AOA) ja pääurakoitsijana toimi SRV Rakennus Oy. Suomen Tasolasiyhdistys ry ja Suomen Arkkitehtiliitto ry (Safa) valitsivat rakennuksen vuoden 2012 lasirakenteeksi. Lisäksi Suomen arvostelijain liitto ry SARV myönsi vuoden 2012 Kritiikin Kannukset -palkinnon rakennuksen suunnitelleille arkkitehdeille Selina Anttiselle ja Vesa Oivalle. Kritiikin Kannukset annettiin ensimmäistä kertaa pitkän historiansa aikana rakennustaiteelle. Anttinen ja Oiva saivat vuonna 2013 myös arkkitehtuurin valtionpalkinnon.

Rakennuksen paikalta purettiin Kauppakeskus Kaisa -niminen tavaratalo, joka oli valmistunut kahdessa osassa 1973 ja 1984.

Rakennuksen kolmannessa kerroksessa on Terhi Ekebomin ja Jenni Ropen tekemä taideteos *Pienet maailmat*, joka on valmistunut Valtion taideteostoimikunnan tilaustyönä ja kuuluu valtion taidekokoelmaan.


Tiedosto:Kaisa-talo2.JPG|Kaisa-talo Vuorikadulta katsottuna.
Tiedosto:Terhi Ekebom ja Jenni Rope Pienet maailmat 2012.jpg|Terhi Ekebom ja Jenni Rope, *Pienet maailmat*, 2012.


## Lähteet

## Aiheesta muualla

*Kaisa-talo
Ghost of a Rose

**Ghost of a Rose** on englantilaisen folk rock-yhtye Blackmore’s Nightin neljäs studioalbumi, joka julkaistiin vuonna 2003.

Albumi myi kultaa Tšekissä vuonna 2004.

## Kappaleet
Kaikki kappaleet kirjoittanut Ritchie Blackmore ja Candice Night, ellei toisin mainittu

# 
# 
# 
# 
# 
# 
# 
# 
# 
# 
# 
# 
# 
# 
# 
# 

### Bonuskappaleet
# 
# 
Kappaleen "Way to Mandalay" musiikkivideon voi löytää levyn yhdysvaltain painoksen CD-extrasta.

## Arvostelut
* Allmusic: 
* Soundi: 

## Aiheesta muualla
* ''Ghost of a Rose'' discogs.com -sivustolla

## Lähteet
Pääskylahden rautatieasema

**Pääskylahden rautatieasema** (, ratakm 484+913) on rautatieliikennepaikka Savonlinnan Pääskylahden kaupunginosassa -radan varrella.

Liikennepaikka avattiin kesäkuussa 1923, ja samana vuonna valmistuneen asemarakennuksen on suunnitellut Bruno Granholm. Asemalla oli myös henkilöliikennettä tammikuuhun 1989 saakka ennen pysähdysten lakkauttamista. Henkilöliikenne alkoi kuitenkin uudelleen 12. joulukuuta 2011, kun Savonlinnan rautatieasema liikennepaikkana suljettiin Savonlinnan ohikulkutien rakentamisen aiheuttamien muutostöiden takia. Samalla liikennepaikalle rakennettiin uusi korkea laituri ja Savonlinnan vanhan rautatieaseman ratapihatoiminnot siirtyivät Pääskylahteen. Pääskylahti toimi Parikkalan suunnasta tulevan liikenteen päätepisteenä 16. kesäkuuta 2012 saakka, jolloin keskustan läpi kulkevan radan uusi linjaus sekä Kauppatorin kohdalle rakennettu Savonlinnan uusi rautatieasema otettiin käyttöön.

## Lähteet

## Aiheesta muualla
*Kuva Pääskylahden asemarakennuksesta.
Giambattista della Porta

**Giambattista della Porta** (1535? – 4. helmikuuta 1615) oli italialainen oppinut, matemaatikko ja näytelmäkirjailija, joka eli Napolissa.

Giambattista della Porta käytti suurimman osan elämästään tieteelliseen työhön. Hänen tietonsa perustuivat keskusteluihin oppineiden kanssa ja heidän vierailuihinsa. Hänen tunnetuin teoksensa *Magiae Naturalis* julkaistiin 1558. Kirja käsitti valikoiman hänen tutkimiaan asioita, kuten okkultismia, astrologiaa, alkemiaa, matematiikkaa, meteorologiaa ja luonnonfilosofiaa. 

## Toiminta tekniikan kehittämiseksi
Della Portan laaja-alainen tutkimustoiminta johti teknisiin edistysaskeliin maanviljelyssä, hydrauliikassa, sotatekniikassa, soittimissa ja farmakologiassa. Vuonna 1606 hän julkaisi kirjan veden nostamisesta ilman voimalla. Vuonna 1608 hän julkaisi kirjan sodankäynnin tekniikasta. Hän viimeisteli camera obscuran. *Magiae Naturalis* -kirjan viimeisessä versiossa della Porta kuvasi tämän toiminnan linssin kanssa. Vaikka hän ei ollut keksijä, hänen teoksensa suosio auttoi levittämään tietoisuutta siitä. Hän vertasi ihmissilmää camera obscuran linssiin ja tarjosi helposti ymmärrettävän selityksen siitä, kuinka kuva piirtyi silmään. Della Porta väitti myös keksineensä ensimmäisen kaukoputken, mutta kuoli valmistellessaan kirjoitusta tämän väitteen tueksi. Hänen väitteensä jäi Galileo Galilein 1609 tekemän kaukoputken kehitystyön ja Alankomaissa 1608 tehdyn keksinnön esittelyn varjoon.

## Lähteet
*Clubb, Louise George (1965) *Giambattista Della Porta, Dramatist*. Princeton: Princeton University Press.

* Arianna Borrelli: Giovan Battista Della Porta’s Neapolitan Magic & His Humanistic Meteorology, in: *Variantology 5. Neapolitain Affairs.* (Cologne: Verlag der Buchhandlung Walther König, 2011) , .

* Siegfried Zielinski: *Deep Time of the Media. Toward an Archaeology of Hearing and Seeing by Technical Means* (Cambridge, MA: MIT Press, 2008) , .

### Viitteet

## Aiheesta muualla

*della Porta's Life 
*Giambattista della Porta: De humana physiognomonia libri IIII (Vico Equense, Italy, 1586). Selected pages scanned from the original work. Historical Anatomies on the Web. US National Library of Medicine.
*Burns, Paul The History of the Discovery of Cinematography  An Illustrated Chronology
Zoran Janković

**Zoran Janković** (s. 1. tammikuuta 1953) on slovenialainen liikemies ja poliitikko, Ljubljanan pormestari vuodesta 2006.

Janković syntyi Serbiassa Saraorcin kylässä lähellä Smederevoa. Hänen perheensä muutti Sloveniaan 1964. Janković opiskeli kauppatieteitä Ljubljanan yliopistossa. Hän oli Mercator-kauppaketjun johtaja 1997&ndash;2005.

Vuonna 2006 hänet valittiin Ljubljanan pormestariksi ja toiselle kaudelle 2010. Lokakuussa 2011 Janković perusti Positiivinen Slovenia -puolueen (Pozitivna Slovenija) Borut Pahorin hallituksen kaatumisen vuoksi järjestettyihin vuoden 2011 ennenaikaisiin vaaleihin.
Tennilä (Rovaniemi)

**Tennilä** on kylä Rovaniemellä Yläkemijoen alueella. Se sijaitsee noin 40 kilometrin päässä kaupungin keskustasta. Kylässä on asutusta sen läpi virtaavan Kemijoen molemmin puolin. Tennilä kuului aikaisemmin Rovaniemen maalaiskuntaan.

Poliitikko Esko-Juhani Tennilä oli kotoisin Tennilän kylästä.

## Lähteet

## Aiheesta muualla
Tieto kylästä
Mode-luokka

**Mode-luokka** oli Ruotsin merivoimien neljän hävittäjän muodostama alusluokka.

## Alukset

## Lähteet

*
*
*

### Viitteet
Italian kielet

**[[Italia]]n** virallinen kieli on italia, jonka asema vahvistettiin perustuslakiin vasta 2007. Italian kieli perustuu suurelta osin Dante Alighierin (1265–1321) teoksissa käytettyyn kieleen, joissa toscanalaismurteeseen on yhdistetty Etelä-Italian kieliä. Italian yhdistyessä vuonna 1861 vain kaksi prosenttia väestöstä käytti puhekielenään yleisitaliaa. Vasta Mussolini vakiinnutti italian kielen valta-aseman kieltämällä murteiden käyttämisen julkisesti lailla. Hänen sanottiin häpeävän sitä, että maan eri kolkista tulevat italialaiset eivät kyenneet ymmärtämään toisiaan..

Etelä-Tirolin maakunnan toinen virallinen kieli on saksa, ja Aostan laakson alueen ranska.

Virallisesti tunnustettuja vähemmistökieliä Italiassa on 12. Vuonna 1999 säädetty laki vähemmistökielistä tunnustaa seuraavat kielet:

*albania
*frankoprovensaali
*friuli
*katalaani
*kreikka
*kroatia
*ladino
*oksitaani
*ranska
*saksa
*sardi
*sloveeni 

Näiden vakiintuneiden kielten lisäksi Italiassa on paljon maahanmuuttajia, joilla on omat kielensä. Lisäksi Italiassa puhutaan jonkin verran romaniaa, sillä romanialaiset ovat maan suurin yksittäinen ulkomaalaisvähemmistö.

Italian niemimaalla aiemmin puhuttuja kieliä ovat muun muassa latina, faliski, oski, umbri, volski, pikeeni, veneetti, sikuli ja etruski.

## Italiassa puhutut vähemmistökielet ja -murteet
Taulukko ei listaa kaikkia kieliä

## Lähteet

## Aiheesta muualla

*
Kroatian sosiaalidemokraattinen puolue

**Kroatian sosiaalidemokraattinen puolue** (, lyh. **SDP**) on Kroatiassa toimiva keskusta-vasemmistolainen sosiaalidemokraattinen puolue, joka on nykyisin toinen Kroatian kahdesta suuresta valtakunnallisesta puolueesta Kroatian demokraattisen liiton ohella.

## Historia
Puolueen edeltäjä on Kroatian kommunistien liitto (, **SKH**) , joka oli Jugoslavian kommunistisen puolueen jäsenpuolue Kroatiassa. Kroatian kommunistien liitto lakkautti itsensä 3. marraskuuta 1990 ja sen sosiaalidemokraattinen siipi muutti puolueen sosiaalidemokraattiseksi.  Ivica Račanin johtama SKH:n delegaatio ja sloveenit olivat marssineet tammikuussa 1990 ulos kommunistien liiton 14. kokouksesta johtuen erimielisyyksistä Slobodan Miloševićin kanssa Jugoslavian tulevaisuudesta.

Kroatiassa järjestettiin huhti&ndash;toukokuussa 1990 monipuoluevaalit, joihin kommunistien liitto muutti nimensä *demokraattisten muutosten puolueeksi* (, **SKH-SDP**), mutta hävisi oikeiston HDZ:lle saaden 26&nbsp;% äänistä. Elokuun 1992 vaaleissa uuden perustuslain mukaan puolue sai 5,5&nbsp;% äänistä ja 11 paikkaa 138-paikkaisessa parlamentissa.

Puolueen kanssa kilpaili 1990-luvulla myös rinnakkainen *Socijaldemokrati Hrvatske* (SDH, aiemmin SDSH), joka katsoi olevansa vuonna 1894 perustetun sosiaalidemokraattisen puolueen seuraaja. Huonosti menestynyt SDSH liitettiin vuonna 1994 SDP:hen.

Vuoden 1995 vaaleissa SDP sai 8,9&nbsp;% äänistä ja oli puolueista neljänneksi suurin. Elokuussa Ivica Račan ja Sosiaaliliberaalin puolueen (HSLS) johtaja Dražen Budiša solmivat vaaliliiton vuoden 2000 vaaleihin. Vaalilista sai 38,7&nbsp;% äänistä ja lähes puolet paikoista, mikä riitti kuuden puolueen koalitiohallituksen muodostamiseen liberaalien, maaseudun puolueen ja kansanpuolueen kanssa Račan pääministerinä. Hallitus hajosi ensimmäisen kerran heinäkuussa 2002, mutta muodostettiin uudelleen neljän puolueen kesken. Oikeistolainen HDZ voitti seuraavat vaalit.

Vuoden 2005 presidentinvaaleissa SDP tuki istuvaa Stjepan Mesićia. Ivica Račan kuoli syöpään 2007, erottuaan vain kuukauden aiemmin puolueen johdosta. Hänen seuraajakseen valittiin Zoran Milanović. Marraskuun 2007 vaaleissa puolue sai 56 paikkaa 153:sta, häviten jälleen HDZ:lle. Puolue ei asettanut lainkaan ehdokasta ulko-kroatialaisten vaalipiiriin. Presidentinvaalissa 2009–2010 puolueen ehdokas Ivo Josipović valittiin Kroatian presidentiksi.

Vuoden 2011 vaaleihin puolue muodosti vaaliliiton Kroatian kansanpuolue &ndash; liberaalidemokraattien, Istrian demokraattisen liiton ja Eläkeläisten puolueen kanssa.

## Lähteet

## Aiheesta muualla

* Kroatian sosiaalidemokraattinen puolue
Mia Saarinen

**Mia Saarinen** (s. 24. elokuuta 1995 Ruotsi) on suomalainen näyttelijä. Saarinen näytteli ensi kertaa elokuvassa *[[Aavan meren tällä puolen]]*, jossa hänellä oli päärooli.

## Lähteet

## Aiheesta muualla
* 
*
Hanalan liikennepaikka

**Hanalan rautatieliikennepaikka** on entinen pääradan seisake ja nykyinen raiteenvaihtopaikka  Keravan kaupunkiradalla Vantaan Matarissa.

Seisake perustettiin vuonna 1936 palvelemaan työmatkaliikennettä, sillä rautatien itäpuolelle oli ilmaantunut pientaloasutusta olemassaolleiden Rekolan ja Korson asemien puoliväliin. Tällä kohtaa rautatietä ei kuitenkaan ole vielä 2000-luvullakaan asutusta radan länsipuolella, joten käyttäjämäärät jäivät vähäisiksi. Seisakkeen lakkautusta suunniteltiin jo 1970-luvulla, mutta kansanliikkeet onnistuivat estämään sen aina vuoteen 1980 asti. Asema lakkautettiin 1. joulukuuta 1980, samana päivänä, kun Koivukylän rautatieasema avattiin. Tässä yhteydessä Rekolan asemaa siirrettiin pohjoisemmaksi kohti Hanalaa.

## Raiteenvaihtopaikka
Hanala palasi rautatieliikennepaikkojen luetteloon Keravan kaupunkiratatöiden seurauksena vuonna 2003, kun entisestä seisakkeesta 150&nbsp;m etelään toteutettiin raiteenvaihtopaikka, joka ei kuitenkaan mahdollistanut siirtymistä kaupunkiradalta pääradalle tai toisinpäin. Puuttuvat vaihteet asennettiin kesällä 2015.

## Lähteet